Super Mario World

Το Super Mario World, γνωστό και ως Super Mario Bros. 4 στην αρχική ιαπωνική κυκλοφορία του, είναι ένα βιντεοπαιχνίδι πλατφόρμας, που δημιουργήθηκε και κυκλοφόρησε από τη Nintendo για το Super Nintendo Entertainment System και είναι το τέταρτο παιχνίδι της σειράς Super Mario. Η ανάπτυξη έγινε από τη Nintendo Entertainment Analysis & Development, με επικεφαλής τον Σιγκέρου Μιγιαμότο, και κυκλοφόρησε ως launch title για την κονσόλα. Διαθέτει, επίσης, 2D γραφικά με γραμμικούς μετασχηματισμούς.

Το Super Mario World εστιάζει στην προσπάθεια των αδερφών Mario και Luigi να σώσουν την Dinosaur Land από τον Bowser. Οι δυο τους πρέπει να ταξιδέψουν σε επτά κόσμους για να αποκαταστήσουν τη κατάσταση. Ο τρόπος παιχνιδιού είναι βασισμένος στα προηγούμενα παιχνίδια Mario, με νέα power-ups, που αυξάνουν τις ικανότητες του χαρακτήρα καθώς και άλλες που μεταφέρθηκαν σε μελλοντικά παιχνίδια της σειράς. Το παιχνίδι είναι το πρώτο παιχνίδι με τον Yoshi, τον δεινόσαυρο σύντροφο του Mario.

Το Super Mario World σημείωσε κριτική και εμπορική επιτυχία, πουλώντας πάνω από 20 εκατομμύρια κομμάτια παγκοσμίως και θεωρείται από πολλούς κριτικούς ως ένα από τα καλύτερα παιχνίδια όλων των εποχών. Έχει επανακυκλοφορήσει πολλές φορές, πρώτα ως μέρος του Super Mario All-Stars για το SNES το 1994, και ως Super Mario Advance 2 για το Game Boy Advance το 2001, και εκτός Ιαπωνίας ως Super Mario World: Super Mario Advance 2 το 2002, με τροποποιημένο gameplay. Αργότερα επανακυκλοφόρησε μέσω του Virtual Console για τα Wii, Wii U και New Nintendo 3DS.

 Τρόπος παιχνιδιού 
Το Super Mario World είναι ένα δισδιάστατο βιντεοπαιχνίδι πλατφόρμας, στο οποίο ο παίκτης ελέγχει τον πρωταγωνιστή στην οθόνη (είτε τον Mario ή Luigi).. Το παιχνίδι περιέχει παρόμοια στοιχεία gameplay με τα προηγούμενα παιχνίδια της σειράς, Super Mario Bros., Super Mario Bros. 2 και Super Mario Bros. 3, αλλά εισάγει ταυτόχρονα και πολλά νέα στοιχεία. Εκτός από το τρέξιμο και τα άλματα, που βρέθηκαν σε προηγούμενα παιχνίδια της σειράς, ο παίκτης μπορεί να επιπλέει με τη βοήθεια των ειδικών στοιχείων και να εκτελέσει νέα είδη αλμάτων, όπως το spin jump.

Το νέο κοστούμι είναι το cape feather, το οποίο δίνει στον Mario μια κάπα, που του επιτρέπει να πετάξει. Αυτό το κοστούμι είναι, επίσης, παρόμοιο με το κοστούμι Tanooki από το Super Mario Bros. 3 από την άποψη της μηχανικής παιχνιδιού, αλλά με μερικές αλλαγές: ο παίκτης μπορεί πλέον να κρατήσει πατημένο το κουμπί Β για να πετάξει, όταν ο Mario είναι σε θέση να το κάνει και να γλιστρήσει, χρησιμοποιώντας την κάπα ως ένα πανί. Ωστόσο, τα Super Leaf, Tanooki Suit, Frog Suit και Hammer Suit από το Super Mario Bros. 3 δεν δεν εμπεριέχονται. Το παιχνίδι παρουσιάζει την ικανότητα αποθήκευσης ενός επιπλέον power-up σε ένα κουτί που βρίσκεται στο πάνω μέρος της οθόνης. Το power-up αυτό μπορεί να απελευθερωθεί πατώντας το κουμπί Select, διαφορετικά  θα αναπτυχθεί αυτόματα, αν ο Mario έχει υποστεί ζημιά από έναν εχθρό.

Το παιχνίδι παρουσιάζει τον Yoshi, έναν δεινόσαυρο που ο Mario μπορεί να ιππεύσει και που μπορεί να φάει τους περισσότερους εχθρούς. Αν o Yoshi προσπαθεί να φάει ένα Koopa ή το κέλυφος του, θα το κρατήσει στο στόμα του για κάποιο χρονικό διάστημα πριν το καταπιεί, ενώ μπορεί επίσης να φτύσει και το κέλυφος. Ο Yoshi κερδίζει ειδικές ικανότητες, ενώ κρατάει ένα χρωματιστό κέλυφος στο στόμα του: το μπλε κέλυφος επιτρέπει στον Yoshi να πετάξει, το κίτρινο κέλυφος βοηθάει τον Yoshi να πετάξει τα σύννεφα σκόνης που σκοτώνουν τους κοντινούς εχθρούς και, τέλος, το κόκκινο κέλυφος που επιτρέπει τον Yoshi να κάνει τρεις μπάλες φωτιάς. Επιπλέον, υπάρχουν κελύφη που αναβοσβήνουν και παράγουν και τις τρεις ικανότητες, όμως τα πράσινα δεν κάνουν τίποτα. Ο Yoshi είναι κυρίως πράσινος, αλλά το παιχνίδι περιέχει, επίσης μπλε, κίτρινα και κόκκινα Yoshis, τα οποία ο παίκτης μπορεί να τα λάβει με την εύρεση των αυγών τους στο Star World. Όταν έχει οποιοδήποτε κέλυφος Koopa στο στόμα του, ο Yoshi αποκτά την ικανότητα που αντιστοιχεί στο δικό του χρώμα, εκτός από εκείνη του κελύφους.

 Πλοκή 
Αφού σώσουν το Mushroom Kingdom στο Super Mario Bros. 3, τα αδέρφια Mario και Luigi συμφώνησαν να πάνε διακοπές σε ένα μέρος που ονομάζεται Dinosaur Land, όπου κατοικούν πολλά είδη δεινοσαύρων. Ωστόσο, ενώ ξεκουράζονται στην παραλία, η Princess Toadstool εξαφανίζεται. Όταν οι Mario και Luigi ξυπνούν, προσπαθούν να τη βρουν και, μετά από ώρες αναζήτησης, συναντούν ένα τεράστιο αυγό στο δάσος. Ξαφνικά εκκολάπτεται και έξω από αυτό βγαίνει ένας νέος δεινόσαυρος που ονομάζεται Yoshi, ο οποίος τους λέει ότι οι φίλοι του έχουν επίσης φυλακιστεί σε αυγά από τα κακά Koopas. Οι Mario και Luigi πολύ σύντομα αντιλαμβάνονται ότι πρέπει να είναι ο κακός βασιλιάς Bowser και τα Koopalings του.

Τότε, οι Mario, Luigi και Yoshi ετοιμάζονται να σώσουν την Princess Toadstool και τους φίλους του Yoshi, εξερευνώντας το Dinosaur Land για τον Bowser και τα Koopalings του. Για να τον βοηθήσει, ο Yoshi δίνει στον Mario μια κάπα, καθώς αρχίζουν το ταξίδι τους. Ο Mario και Luigi συνεχίζουν να ακολουθούν τον Bowser, νικώντας τα Koopalings στη διαδικασία και σώνουν όλους τους φίλους του Yoshi. Τελικά, φτάνουν στο κάστρο του Bowser, όπου τον πολεμάνε σε μια μάχη. Νικούν τον Bowser, σώνουν την πριγκίπισσα και αποκαθιστούν την ειρήνη στο Dinosaur Land.

 Υποδοχή 

Το Super Mario World έλαβε θετικές κριτικές  μετά την αρχική κυκλοφορία του. Το παιχνίδι συνέχισε να λαμβάνει ευνοϊκές κριτικές για πολλά χρόνια. Κατατάσσεται ως το 17ο καλύτερο βιντεοπαιχνίδι όλων των εποχών, στο GameRankings, όπου το παιχνίδι έλαβε πολύ καλές βαθμολογίες, με μέσο όρο 94.44%.

Η Allgame έδωσε στο παιχνίδι 5/5 αστέρια, επαινώντας τα γραφικά, τον ήχο και replay value. Είχε καταταχθεί ως το όγδοο καλύτερο παιχνίδι για κονσόλα της Nintendo από τη Nintendo Power στη λίστα με τα "Κορφυαία 200 παιχνίδια".

Περισσότερα από 20 εκατομμύρια αντίτυπα έχουν πουληθεί παγκοσμίως, καθιστώντας το έτσι ως ένα από τα best-seller βιντεοπαιχνίδια όλων των εποχών. Ως ένα pack-in παιχνίδι για το SNES, το Super Mario World βοήθησε στο να διαδοθεί η κονσόλα, η οποία έχει πουλήσει 49,10 εκατομμύρια κομμάτια παγκοσμίως, συμπεριλαμβανομένων των 23.350.000 στην Αμερική και των 17.170.000 στην Ιαπωνία. Σε μια ψηφοφορία που πραγματοποιήθηκε το 2008, ο Yoshi ψηφίστηκε ως ο τρίτος πιο αγαπημένος χαρακτήρας βιντεοπαιχνιδιών στην Ιαπωνία, με τον Cloud Strife και τον Mario στη δεύτερη και την πρώτη θέση, αντίστοιχα.

 Κληρονομιά 
Ο Yoshi έγινε ένας από τους πιο σημαντικούς χαρακτήρες στην ιστορία του franchise Mario, έχοντας εμφανιστεί ξανά σε κατοπινά παιχνίδια Super Mario και σε όλα σχεδόν τα παιχνίδια αθλητισμού και spin-off της σειράς. Ο Yoshi εμφανίζεται ως ο κύριος playable χαρακτήρας στο sequel του Super Mario World, Super Mario World 2: Yoshi's Island, το οποίο συνεισέφερε στο να  γίνουν πολλά βιντεοπαιχνίδια που επικεντρώνονταν στον χαρακτήρα. Ένας κλώνος του Super Mario World, Super Mario's Wacky Worlds, είχε αναπτυχθεί για το Philips CD-i από τη NovaLogic κατά την περίοδο 1992-1993, αλλά ακυρώθηκε λόγω της εμπορικής αποτυχίας της κονσόλας.

Η DiC Entertainment είχε δημιουργήσει μια τηλεοπτική σειρά κινουμένων σχεδίων βασισμένη στο παιχνίδι, Super Mario World, που αποτελείται από δεκατρία επεισόδια και είχε προβληθεί στο NBC από τον Σεπτέμβριο μέχρι τον Δεκέμβριο του 1991.

 Παραπομπές 

 Εξωτερικοί σύνδεσμοι 
 Επίσημη ιστοσελίδα
 Super Mario World στο MobyGames

Κατηγορία:Βιντεοπαιχνίδια του 1990
Κατηγορία:Βιντεοπαιχνίδια πλατφόρμας
Κατηγορία:Side-scrolling βιντεοπαιχνίδια πλατφόρμας
Κατηγορία:Βιντεοπαιχνίδια του SNES
Κατηγορία:Βιντεοπαιχνίδια της Nintendo EAD
Κατηγορία:Βιντεοπαιχνίδια του Game Boy Advance
Κατηγορία:Mario
Κατηγορία:Βιντεοπαιχνίδια του Virtual Console